52. schôdza NR SR - 8.deň - A. dopoludnia
Dátum: 2026-06-04
Poslanec: Kolíková, Mária 
Druh vystúpenia: Vystúpenie v rozprave

Poslankyne, vážení páni poslanci, vážený pán minister, vyššie uvediem prečo, ale dovolím si hneď na úvod povedať môj základný návrh, a to je vrátiť Občiansky zákonník na dopracovanie. Súčasne v druhej vete hovorím, že vyjadrujem poďakovanie naozaj za to, že pán minister pokračoval na prácach na rekodifikácii Občianskeho zákonníka a aj ja sama vidím v tom výsledku, ktorý priniesol do parlamentu, že naozaj aj práce, ktoré sa robili za môjho pôsobenia, nakoniec na prácach, na ktorých sa pokračovalo aj za ministra Karasa, aj za ministerky Dubovcovej, tak vidím, že sú tu zapracované. Povedala by som, to, čo bolo urobené v tom čase, respektíve rozpracované. Tu som našla, objavili sa. Za to ďakujem. To znamená, je dôležité, že ten čas naozaj sa využil, pracuje sa na tom. Síce sa obmenila komisia, s niektorými ľuďmi sa pracovalo ďalej. Ale vidím, že proste tie myšlienky, ktoré, ktoré aj my sme rozvíjali ďalej. My sme pracovali samozrejme s tým materiálom, ktorý sme si my našli na Ministerstve spravodlivosti. Došlo k niektorým obmenám. A komisia Síce sa obmenila komisia, s niektorými ľuďmi sa pracovalo ďalej. Ale vidím, že proste tie myšlienky, ktoré, ktoré aj my sme rozvíjali ďalej. My sme pracovali samozrejme s tým materiálom, ktorý sme si my našli na Ministerstve spravodlivosti. Došlo k niektorým obmenám v komisii a ja aj poviem aj k tomu procesu, ako som sa k tomu postavila ja a prečo. A prečo považujem tento materiál za nedokončený a v niečom vlastne aj nebezpečný, pretože je tam množstvo veľmi, veľmi pekných myšlienok. Je to naozaj materiál, ktorý je hodné si prečítať aj s dôvodovou správou. Je potrebné mať na to čas a treba dokončiť tie myšlienky. Mnoho z tých myšlienok nemá vlastne v tomto momente jasno, ako naozaj sa uplatnia. Osobitne voči podnikateľskému sektoru. Ja vás rovno upriamim, pretože text Občianskeho zákonníka je obrovský aj s dôvodovou správou. A ja by som povedala, že vôbec Občiansky zákonník po ústave, ja sa domnievam, že je to vlastne najdôležitejší zákon, ktorý máme. Najdôležitejší zákon v našom právnom poriadku. Naozaj po ústave a vlastne takto možno aj predpokladať, že každý by si mal prečítať ústavu a mal by si prečítať Občiansky zákonník, v ktorom vlastne nájde všetko. A preto nie náhodou očakávame, že tam bude všetko, čo sa týka, odkedy máme spôsobilosť. Aj aká je ochrana naša základná, ako je to so svojprávnosťou, spôsobilosťou na právne úkony. Očakáva sa, že tu bude časť k rodinnému právu. Všetky rodinné vzťahy, že tu budú upravené. To nakoniec bola ambícia aj pána ministra. Keď si pozriete materiál, jeho samotný aj so šéfom rekodifikačnej komisie, jednoznačne rodinné právo malo byť súčasťou Občianskeho zákonníka. A tak aj išlo do pripomienkového procesu v septembri. To, že tu nie je, je zjavne preto, lebo bolo potrebné viac diskusie, na čo nie je čas, pretože cieľom je mať Občiansky zákonník. Preto v tomto momente Občiansky zákonník, tak ako ho vidíme, je to naozaj rozsiahly materiál. Toto je iba paragrafové znenie. Neviem, kto z vás si naozaj pozrel celý ten zákon. Je to obrovský zákon, obrovský. Toto, čo mám v rukách, je to obojstranná tlač. Len text zákona. Len text zákona. Má 2000 paragrafov. Dôvodová správa je podobný materiál. Kto z vás si to čítal? Ja nehovorím, že všetci, všetci, všetci poslanci si čítajú všetky zákony, ale aj keby ste to chceli prečítať, nemali ste čas sa s tým oboznámiť. Pretože čas, ktorý tu bol od 6. mája, kedy vlastne sme vedeli, aký je materiál, kedy bol schválený, nie je naozaj v možnostiach poslancov, aby sa s tým riadne oboznámili. Ku cti pána ministra slúži, že urobil viaceré možnosti na stretnutia. Ale na stretnutí by sme aspoň v nejakej miere mali prísť informovaní nielen o tom, že vypočujeme si to, čo nám povedia. Ale ten čas sme absolútne nemali. Keby sme si začali čítať text v momente, kedy bol schválený na vláde, každý deň ste si mali prečítať okolo 100 paragrafov s príslušnou dôvodovou správou. Znamená v podstate sa nevenovať ničomu inému. To je nemožné. A súčasne poukazujem na to, že je to kľúčový zákon v krajine. Kľúčový zákon v krajine. Kľúčový zákon. Nenáhodou Napoleón, ktorému sa podarilo presadiť Občiansky zákonník vo Francúzsku, mal za to, že jeho najväčšie víťazstvo je, že presadil Občiansky zákonník vo Francúzsku, a nie tak, že všetky boje a bitky, v ktorých zvíťazil, ale Občiansky zákonník, Code civil, ktorý sa mu podarilo presadiť, že to je obrovská vec. To je naozaj obrovská vec. To je obrovská vec. Ja len si dovolím teraz mať takýto úvod len na to možno, čo ja vnímam z môjho pohľadu, tú závažnosť vlastne toho, čo tu máme na stole a o čom sa teraz rozprávame. Je naozaj absolútna neúcta k zákonníku, Občianskemu zákonníku, k tomuto kľúčovému kódexu, aby sme sa tu rozprávali v tej najkratšej rozprave. A to už nehovorím o tom, že pán minister má mať 40 minút. Veď ako, to je naozaj výsmech. To znamená, že my sa tu o tom nechceme rozprávať. Že my sa o tom nepotrebujeme rozprávať. To znamená, prvé čítanie je absolútna formalita, ktorá ide len o to, aby vlak išiel ďalej. Takže nie je tu vôbec priestor na to, aby sme tu diskutovali, lebo kto iný vlastne nám povie, čo v tom Občianskom zákonníku môžeme nájsť a čo nie, je minister spravodlivosti. Osobitne minister spravodlivosti by mal vysvetliť, prečo sa vypustila časť k rodinnému právu. Prečo sa vypustila časť k rodinnému právu? Ja sa domnievam, že absolútne neobstojí, že by k tomu bola potrebná ešte nejaká diskusia. Sám veľmi dobre vie, že v Občianskom zákonníku rodinné právo má byť. Vychádza predsa z legislatívneho zámeru, kde sa s tým ráta, na ktorý sa nakoniec sám odvoláva, že jednoducho zákon o rodine sa nám celý presunie do Občianskeho zákonníka. Že nebudeme predsa vytvárať v modernej dobe zákon, ktorý má upraviť všetky naše vzťahy, ktoré si človek prečíta, keď už je schopný spôsobilý čítať, aby sa dozvedel, aké pravidlá na neho platia v krajine, že sa tam nič nedozvie o rodine. Že sa tam vlastne naozaj dozvie sa tam o manželstve a o vlastníctve manželov, ktoré sa mení. Ja k tomu poviem viac, čo tiež považujem veci narýchlo, pekné myšlienky nedotiahnuté, ale nedozvie sa tam to, čo si nájdeme v zákone o rodine k deťom, k výživnému, k opatrovníctvu, to tu nemáme. A to by tam samozrejme malo byť. Ja som si dovolila doniesť na ukážku Občiansky zákonník Českej republiky. A naozaj každému, kto sa o to trošku zaujíma, z roku 2012. Si to môžete prelistovať, aby ste videli, ako k tomu pristúpili kolegovia v Českej republike. Tiež to trvalo nejaký ten rok, ale samozrejme rodinné právo tu má svoje čestné miesto. To znamená, že my, keď teraz ideme prijímať Občiansky zákonník, kde to rodinné právo nebude, tak je zrejmé, že to, čo z neho raz bude, je, že tam pribudne časť o rodine a bude to a, b, c, d, e, f. A už teraz vieme, že z toho bude zákon vlastne, ktorý nebude z tohto pohľadu zrozumiteľný na prvý pohľad a jasne predvídateľný. Jasne, že sa v ňom budeme vedieť vyznať, pretože mal by to byť zákon, pri ktorom máme ambíciu, že si ho naozaj prečíta každý. Že si ho prečíta každý. Pretože je to dôležité, aby sme predsa vedeli právo a osobitne ten zákon, ktorý je pre ľudí kľúčový. Tento Občiansky zákonník som si priniesla aj preto, kde chcem poukázať na ďalšiu vec, na ktorú nerezignovali v Českej republike. A ja vás upozorňujem na ňu osobitne, aby ste si naozaj pozreli časť v doložke vplyvov. Aby ste si pozreli, čo povedala komisia pre posudzovanie vplyvov k podnikateľskému sektoru. Aký bude mať dopad na podnikateľský sektor. Urobte si vyhodnotenie sami, pán minister krúti hlavou. Ja budem rada, keď sa vyjadrí. Pretože to, čo tu hovorí vlastne samotná komisia pri Ministerstve hospodárstva, hovorí vlastne jasne, že jednak to, čo nenašla v doložke vplyvov, je vyhodnotenie dopadu Občianskeho zákonníka na podnikateľský sektor. Že vlastne ani sa s tým neunúvalo Ministerstvo spravodlivosti, aby k tomu dalo nejaký komentár. Môžeme sa baviť o tom, že je to rozsiahle, že je to ťažko kvantifikovať. Samotná komisia sama hovorí, že určite sa to nejako kvantifikovať dá. Pretože ten dopad bude obrovský. Osobitne upozorňuje na to, že musí tu byť čas pre podnikateľov, aby sa pripravili na novú právnu úpravu. Aby si pripravili, ako treba zmeniť vnútorné predpisy, čo to pre nich bude znamenať. A to je ďalšia vec, čo vidím ako vážny problém. Takže ja vyjadrujem vďaku pánovi ministrovi, že časť k takzvaným právnickým osobám sa objavila v novom Občianskom zákonníku, ktorá sa vypracovala ešte za môjho vedenia, lenže tá bola urobená ako košieľka, kde sa objavia aj nové formy pre obchodné spoločnosti. A to, čo nájdete v Občianskom zákonníku v Českej republike, samozrejme, že nájdete aj časť, ktorá je prepracovaná k podnikateľskému prostrediu. Napríklad nájdete tu rodinný podnik, na ktorý sme úplne rezignovali v Občianskom zákonníku. Zverenecké fondy, súkromné zverenecké fondy. Dopyt v Slovenskej republike je obrovský. Chýba v Občianskom zákonníku. Jednoducho na podnikateľský sektor sa tu vôbec, ale že vôbec nemyslí. A to už nehovorím to, že sa tu rezignovalo na to, že Občiansky zákonník má ísť ruka v ruke so zákonom o obchodných spoločnostiach. Takisto ako je k tomu legislatívny zámer. A tak pracovala samozrejme aj rekodifikačná komisia pod mojím vedením. Že tak, ako bude pripravený Občiansky zákonník, bude zákon o obchodných spoločnostiach. To znamená, celý podnikateľský sektor bude vedieť, čo ho čaká, keď sa prijme Občiansky zákonník, aký to bude mať na neho dopad vlastne v tom podnikateľskom sektore. Pretože nie všetky ustanovenia, ktoré sú teraz stanovené v Občianskom zákonníku, je na mieste, aby sa takto uplatnili aj v tom obchodnom svete. A to pán minister veľmi dobre vie. Že vlastne od momentu, kedy bude schválený zákon, predpokladá na jeseň, tak naozaj v záchvatnom tempe sa musia spustiť práce na tom, aby sa upravili všetky predpisy. Osobitne tie, ktoré sa týkajú obchodného sektoru, podnikateľského sektoru, aby sa upravili vzťahy, na ktoré proste nemôže takto dopadnúť všeobecná úprava v Občianskom zákonníku. To veľmi dobre vie a nie je to pripravené. To znamená, podnikateľský sektor teraz naozaj nevie vlastne, aká bude tá právna úprava. Nebude to vedieť ani v septembri, keď sa schváli Občiansky zákonník, pretože táto právna úprava tu proste absentuje. A to už nehovorím, že vlastne ten moderný Občiansky zákonník mal priniesť to, po čom jednoducho ten podnikateľský sektor volal, rodinný podnik. Ja preto som aj doniesla aj to § 700 v Občianskom zákonníku v Českej republike, ktorý je naozaj veľmi inšpiratívny. Ja to skúsim aj trošku vysvetliť, aby som skúsila vysvetliť to, čo ja považujem naozaj za vážny problém. Máme tu predsa rodinné podniky, kde pracujú starí rodičia, rodičia, deti alebo teda vnuci. Tri línie. Tak presne s nimi ráta Občiansky zákon v Českej republike. Jednoducho tie vzťahy, ktoré sú v tom rodinnom podniku, sú špecifické. Deti, vnuci, rodičia, všetci do toho vkladajú, dá sa povedať, oveľa viac ako to, že je to nejaký zamestnanecký pomer. A keď sa zrazu stane, že vlastne ten, kto ovláda tú spoločnosť v rámci tej rodiny, proste jednoducho jedného dňa sa rozhodne, že to celé predá, dá to celé preč, tak sa predsa má myslieť aj na tých členov rodiny, ktorí tam vložili všetko. A na to presne myslí ten rodinný podnik. A také rodinné podniky tu máme. A to bola aj naša ambícia. Jednoducho mať zákon o obchodných spoločnostiach, reflektovať to v tej celej právnej úprave v Občianskom zákonníku, myslieť na rodinné podniky, pretože to súvisí samozrejme aj s dobrými mravmi. To je to jednoduchá právna úprava, ale treba na to myslieť. Takže my už teraz vieme, že prijímame vlastne právnu úpravu, kde sa na to nemyslíme a ja nerozumiem prečo. Ja nerozumiem prečo. A to ani nehovorím o tom, že sme tu vlastne v nejakom momente našej spoločnosti, kedy riešime ekonomický rast. Chceme proste, aby ten podnikateľský sektor osobitne sa vzchopil, aby sme ho motivovali, aby sa mu dobre darilo a nám tu chýbajú k tomu... Vlastne máme tu obrovskú príležitosť na to myslieť a nemyslíme na to. A pre mňa je to nepochopiteľné. Lenže je tu chvat. Niečo rýchlo prijať namiesto toho, aby to bolo dobré. Zverenecké fondy, ktoré by mali byť aj na súkromný účel, rovnako bol obrovský dopyt, obrovský dopyt na Slovensku, aby sme ho prijali. Na tom sa rovnako pracovalo. Rovnako tu chýba. Rovnako tu chýba, jednoducho tu sa úplne zabudlo vlastne na celý tento podnikateľský segment. A to ani nehovorím, ja budem hovoriť aj viac aj k obsahu, to, čo tu je, či sa myslelo alebo nemyslelo na malých a stredných podnikateľov. A ako sú alebo nie sú zohľadnené vlastne ich postavenie aj v tom nastavení, tak ako je v Občianskom zákonníku. Takže naozaj, ja každému, kto chce, si pozrieť, k čomu sa dopracovali naši kolegovia v Českej republike, tak som ho preto doniesla so sebou z roku 2012. Takže, keď to tak zhodnotím, mojou najväčšou výtkou smerom k tomu obchodnému svetu naozaj je, že máme na stole Občiansky zákonník, ale podnikateľské prostredie sme úplne z toho vynechali. A pritom Občiansky zákonník naozaj je všeobecný základný predpis pre tzv. súkromnoprávne vzťahy, nielen pre každého človeka a pre jeho rodinu, rodinu tu nemáme, na to sme tiež rezignovali. To je obrovská výtka. Proste do Občianskeho zákonníka patrí rodinné právo. A rovnako sme rezignovali na celú časť, ktorá súvisí, ako som už povedala, s tými obchodnými spoločnosťami. To je niečo, čo podľa mňa sa nedá ospravedlniť. Pretože tie súkromnoprávne vzťahy prerušujeme. Dobre, prerušujem aj vystúpenie. Vidím, kolegovia, že sa schádzate. A ja budem potom pokračovať. Áno, keďže sa blíži 11:00, hlasovací.